title: 2004 m. vasario 19 d. Europos centrinio banko sprendimas dėl Europos centrinio banko darbo reglamento patvirtinimo (ECB/2004/2)

text:
Svarbus teisinis pranešimas

|

32004D0002

Oficialusis leidinys L 080 , 18/03/2004 p. 0033 - 0041

		Europos centrinio banko sprendimas2004 m. vasario 19 d.dėl Europos centrinio banko darbo reglamento patvirtinimo(ECB/2004/2)(2004/257/EB)EUROPOS CENTRINIO BANKO VALDANČIOJI TARYBA,atsižvelgdama į Europos centrinių bankų sistemos ir Europos centrinio banko statutą, ypač į jo 12.3 straipsnį,NUSPRENDĖ:Vienintelis straipsnisEuropos centrinio banko darbo reglamentas su pakeitimais, padarytais 1999 m. balandžio 22 d., vėliau iš dalies pakeistas 1999 m. spalio 7 d. Sprendimu ECB/1999/6, iš dalies keičiančiu Europos centrinio banko darbo reglamentą [1], pakeičiamas toliau pateikiamomis nuostatomis, įsigaliojančiomis 2004 m. kovo 1 d.EUROPOS CENTRINIO BANKO DARBO REGLAMENTASĮŽANGINIS SKYRIUS1 straipsnisApibrėžimaiŠis Darbo reglamentas papildo Europos bendrijos steigimo sutartį bei Europos centrinių bankų sistemos ir Europos centrinio banko statutą. Šiame Darbo reglamente naudojamos sąvokos turi tą pačią reikšmę kaip ir Sutartyje bei Statute. Sąvoka "Eurosistema" reiškia Europos centrinį banką (ECB) ir tų valstybių narių, kurių valiuta yra euro, nacionalinius centrinius bankus.I SKYRIUSVALDANČIOJI TARYBA2 straipsnisValdančiosios tarybos posėdžių data ir vieta2.1. Pirmininko siūlymu Valdančioji taryba nusprendžia dėl savo posėdžių datų. Valdančioji taryba iš esmės posėdžiauja reguliariai, vadovaudamasi planu, kurį ji nustato likus pakankamai laiko iki kiekvienų kalendorinių metų pradžios.2.2. Pirmininkas kviečia Valdančiosios tarybos posėdį, jei prašymą dėl posėdžio pateikia bent trys Valdančiosios tarybos nariai.2.3. Pirmininkas taip pat gali kviesti Valdančiosios tarybos posėdžius kai tik jis (ji) mano, kad to reikia.2.4. Valdančiosios tarybos posėdžiai paprastai vyksta ECB patalpose.2.5. Posėdžiai taip pat gali vykti telekonferencijos būdu, nebent tam prieštarautų bent trys valdytojai.3 straipsnisDalyvavimas Valdančiosios tarybos posėdžiuose3.1. Išskyrus šiame dokumente nustatytus atvejus, Valdančiosios tarybos posėdžiuose gali dalyvauti tik jos nariai, Europos Sąjungos Tarybos Pirmininkas ir Europos Bendrijų Komisijos narys.3.2. Kiekvieną valdytoją paprastai gali lydėti vienas asmuo.3.3. Jei valdytojas negali dalyvauti, jis (ji) gali raštu paskirti pakaitinį asmenį, nepažeisdamas 4 straipsnio. Šis rašytinis pranešimas siunčiamas pirmininkui likus pakankamai laiko iki posėdžio. Tokį pakaitinį asmenį paprastai gali lydėti vienas asmuo.3.4. Pirmininkas skiria ECB personalo narį sekretoriumi. Sekretorius padeda Vykdomajai valdybai rengti Valdančiosios tarybos posėdžius ir surašo jų protokolus.3.5. Valdančioji taryba taip pat gali pakviesti kitus asmenis dalyvauti jos posėdžiuose jeigu ji mano, kad tai yra tinkama.4 straipsnisBalsavimas4.1. Kad Valdančioji taryba galėtų balsuoti, turi būti dviejų trečdalių jos narių kvorumas. Jeigu kvorumo nėra, pirmininkas gali kviesti neeilinį posėdį, kuriame sprendimai gali būti priimami nesant kvorumo.4.2. Valdančioji taryba pradeda balsuoti pirmininko prašymu. Pirmininkas taip pat inicijuoja balsavimo procedūrą bet kurio Valdančiosios tarybos nario prašymu.4.3. Susilaikymas netrukdo Valdančiajai tarybai priimti sprendimus pagal Statuto 41.2 straipsnį.4.4. Jei Valdančiosios tarybos narys negali balsuoti ilgesnį laiką (t. y. ilgiau negu vieną mėnesį), jis (ji) gali paskirti pakaitinį Valdančiosios tarybos narį.4.5. Remiantis Statuto 10.3 straipsniu, jei valdytojas negali balsuoti priimant sprendimus pagal Statuto 28, 29, 30, 32, 33 ir 51 straipsnius, jo (jos) paskirtas pakaitinis asmuo gali balsuoti jam (jai) skirtu indeksuotu balsu.4.6. Pirmininkas gali inicijuoti slaptą balsavimą, jei to prašo bent trys Valdančiosios tarybos nariai. Jei pasiūlymas dėl sprendimo pagal Statuto 11.1, 11.3 ar 11.4 straipsnius asmeniškai įtakoja Valdančiosios tarybos narius, balsuojama slaptai. Tokiais atvejais atitinkami Valdančiosios tarybos nariai balsavime nedalyvauja.4.7. Sprendimai taip pat gali būti priimami raštu, nebent tam prieštarautų bent trys Valdančiosios tarybos nariai. Reikalavimai rašytinei procedūrai yra: i) paprastai ne mažiau kaip penkios darbo dienos, kad kiekvienas Valdančiosios tarybos narys galėtų apsvarstyti; ir ii) kiekvieno Valdančiosios tarybos nario (arba jo (jos) pakaitinio asmens pagal 4 straipsnio 4 dalį) asmens parašas; ir iii) įrašas apie kiekvieną tokį sprendimą artimiausio Valdančiosios tarybos posėdžio protokole.5 straipsnisValdančiosios tarybos posėdžių organizavimas5.1. Valdančioji taryba patvirtina kiekvieno posėdžio darbotvarkę. Vykdomoji valdyba sudaro išankstinę darbotvarkę, kuri drauge su susijusiais dokumentais išsiunčiama Valdančiosios tarybos nariams ir kitiems kompetentingiems dalyviams ne vėliau kaip likus aštuonioms dienoms iki atitinkamo posėdžio, išskyrus nepaprastus atvejus, kuriais Vykdomoji valdyba atitinkamai veikia atsižvelgdama į aplinkybes. Pirmininko arba bet kurio Valdančiosios tarybos nario siūlymu Valdančioji taryba gali nuspręsti išbraukti arba įtraukti klausimus į išankstinę darbotvarkę. Jei susiję dokumentai nebuvo tinkamu laiku pateikti Valdančiosios tarybos nariams, bent trijų Valdančiosios tarybos narių prašymu klausimas išbraukiamas iš darbotvarkės.5.2. Valdančiosios tarybos posėdžių protokolas pateikiamas tvirtinti jos nariams artimiausiame posėdyje (arba, jei reikia, anksčiau, rašytinės procedūros būdu), ir jį pasirašo pirmininkas.5.3. Valdančioji taryba gali nustatyti vidaus taisykles dėl sprendimų priėmimo nepaprastais atvejais.II SKYRIUSVYKDOMOJI VALDYBA6 straipsnisVykdomosios valdybos posėdžių data ir vieta6.1. Pirmininko siūlymu Vykdomoji valdyba nusprendžia dėl posėdžių datų.6.2. Pirmininkas taip pat gali kviesti Vykdomosios valdybos posėdžius kai tik jis (ji) mano, kad to reikia.7 straipsnisBalsavimas7.1. Pagal Statuto 11.5 straipsnį, kad Vykdomoji valdyba galėtų balsuoti, turi būti dviejų trečdalių jos narių kvorumas. Jeigu kvorumo nėra, pirmininkas gali kviesti neeilinį posėdį, kuriame sprendimai gali būti priimami nesant kvorumo.7.2. Sprendimai taip pat gali būti priimami raštu, nebent tam prieštarautų bent du Vykdomosios valdybos nariai.7.3. Vykdomosios valdybos nariai, kuriuos pagal Statuto 11.1, 11.3 ar 11.4 straipsnius numatomas sprendimas įtakoja asmeniškai, balsavime nedalyvauja.8 straipsnisVykdomosios valdybos posėdžių organizavimasVykdomoji valdyba nusprendžia dėl savo posėdžių organizavimo.III SKYRIUSEUROPOS CENTRINIO BANKO ORGANIZACINĖ STRUKTŪRA9 straipsnisEurosistema/ECBS komitetai9.1 Valdančioji taryba įsteigia ir paleidžia komitetus. Jie padeda ECB sprendimus priimantiems organams jų darbe ir per Vykdomąją valdybą atsiskaito Valdančiajai tarybai.9.2. Komitetus sudaro ne daugiau kaip po du narius iš kiekvieno Eurosistemos nacionalinio centrinio banko ir ECB, kuriuos atitinkamai paskiria kiekvienas valdytojas ir Vykdomoji valdyba. Valdančioji taryba nustato komitetų įgaliojimus ir paskiria jiems pirmininkaujančius asmenis. Paprastai pirmininkaujantis asmuo yra ECB personalo narys. Tiek Valdančioji taryba, tiek Vykdomoji valdyba turi teisę prašyti komitetų atlikti tyrimus konkrečiomis temomis. ECB teikia sekretoriaus pagalbą komitetams.9.3. Kiekvienos nedalyvaujančios valstybės narės nacionalinis centrinis bankas taip pat gali paskirti ne daugiau kaip po du personalo narius dalyvauti komiteto posėdžiuose, kai komitetas nagrinėja Bendrosios tarybos kompetencijai priklausančius klausimus, ir kai komitetui pirmininkaujantis asmuo ir Vykdomoji valdyba mano, kad tai yra tinkama.9.4. Kitų Bendrijos institucijų ar organų atstovai arba bet kuri kita trečioji šalis taip pat gali būti pakviesta dalyvauti komiteto posėdžiuose, kai komitetui pirmininkaujantis asmuo ir Vykdomoji valdyba mano, kad tai yra tinkama.9a straipsnisValdančioji taryba gali nuspręsti įsteigti ad hoc komitetus, kurie atlieka tam tikras patariamąsias funkcijas.10 straipsnisVidaus struktūra10.1. Pasikonsultavusi su Valdančiąja taryba, Vykdomoji valdyba nusprendžia dėl ECB struktūrinių vienetų skaičiaus, kiekvieno iš jų pavadinimo ir atitinkamos kompetencijos. Šis sprendimas skelbiamas.10.2. Visiems ECB struktūriniams vienetams vadovauja Vykdomoji valdyba. Vykdomoji valdyba nusprendžia dėl individualių jos narių pareigų ECB struktūrinių vienetų atžvilgiu ir apie tai informuoja Valdančiąją tarybą, Bendrąją tarybą ir ECB personalą. Kiekvienas toks sprendimas priimamas tik dalyvaujant visiems Vykdomosios valdybos nariams ir negali būti priimamas prieštaraujant pirmininko balsui.11 straipsnisECB personalas11.1. Kiekvienas ECB personalo narys informuojamas apie jo (jos) poziciją ECB struktūroje, jo (jos) atskaitomybės liniją ir jo (jos) profesines pareigas.11.2. Nepažeisdama Statuto 36 ir 47 straipsnių Vykdomoji valdyba priima organizacines taisykles (toliau – administraciniai aplinkraščiai), kurios yra privalomos ECB personalui.11.3. Vykdomoji valdyba priima ir atnaujina Elgesio kodeksą, kuriuo vadovaujasi jos nariai ir ECB personalo nariai.IV SKYRIUSBENDROSIOS TARYBOS RYŠYS SU EUROPOS CENTRINIŲ BANKŲ SISTEMOS UŽDAVINIAIS12 straipsnisSantykis tarp Valdančiosios tarybos ir Bendrosios tarybos12.1. ECB bendrajai tarybai suteikiama galimybė išdėstyti savo samprotavimus prieš Valdančiajai tarybai priimant:- nuomones pagal Statuto 4 ir 25.1 straipsnius,- rekomendacijas statistikos srityje pagal Statuto 42 straipsnį,- metų pranešimą,- atskaitomybės taisyklių standartizavimo ir operacijų apskaitos taisykles,- priemones Statuto 29 straipsniui taikyti,- ECB personalo įdarbinimo sąlygas,- ruošiantis neatšaukiamai nustatyti valiutos kursus, ECB nuomonę arba pagal Sutarties 123 straipsnio 5 dalį, arba dėl Bendrijos teisės aktų, kurie turi būti priimami, kai nukrypimas panaikinamas.12.2. Kai Bendrosios tarybos prašoma išdėstyti savo samprotavimus pagal šio straipsnio pirmą dalį, tam atlikti jai skiriamas pakankamas laikotarpis, kuris negali būti trumpesnis negu dešimt darbo dienų. Skubos atveju, kuris turi būti pateisintas prašyme, šis laikotarpis gali būti sutrumpintas iki penkių darbo dienų. Pirmininkas gali nuspręsti naudoti rašytinę procedūrą.12.3. Vadovaudamasis Statuto 47.4 straipsniu pirmininkas praneša Bendrajai tarybai apie Valdančiosios tarybos priimtus sprendimus.13 straipsnisSantykis tarp Vykdomosios valdybos ir Bendrosios tarybos13.1. ECB bendrajai tarybai suteikiama galimybė išdėstyti savo samprotavimus prieš Vykdomajai valdybai:- įgyvendinant Valdančiosios tarybos teisės aktus, kurių atžvilgiu pagal pirmiau minėto 12 straipsnio 1 dalį reikalingas Bendrosios tarybos įnašas.- pagal Statuto 12.1 straipsnį Valdančiosios tarybos perduotų įgaliojimų ribose priimant teisės aktus, kurių atžvilgiu pagal šio Darbo reglamento 12 straipsnio 1 dalį reikalingas Bendrosios tarybos įnašas.13.2. Kai Bendrosios tarybos prašoma išdėstyti savo samprotavimus pagal šio straipsnio pirmą dalį, tam atlikti jai skiriamas pakankamas laikotarpis, kuris negali būti trumpesnis negu dešimt darbo dienų. Skubos atveju, kuris turi būti pateisintas prašyme, šis laikotarpis gali būti sutrumpintas iki penkių darbo dienų. Pirmininkas gali nuspręsti naudoti rašytinę procedūrą.V SKYRIUSSPECIALIOS PROCEDŪRINĖS NUOSTATOS14 straipsnisĮgaliojimų perdavimas14.2. Apie Valdančiosios tarybos įgaliojimų perdavimą Vykdomajai valdybai pagal Statuto 12.1 straipsnio antros pastraipos paskutinį sakinį pranešama susijusioms šalims arba, jei tai yra tinkama, skelbiama, kai vadovaujantis perduotais įgaliojimais priimti sprendimai sukelia teisines pasekmes trečiosioms šalims. Valdančioji taryba nedelsiant informuojama apie kiekvieną aktą, priimtą vadovaujantis perduotais įgaliojimais.14.3. Suinteresuotoms šalims išsiuntinėjama ECB įpareigotų pasirašyti asmenų knyga, sudaryta pagal sprendimus, priimtus pagal Statuto 39 straipsnį.15 straipsnisBiudžetinė procedūra15.1. Valdančioji taryba Vykdomosios valdybos siūlymu ir laikydamasi visų savo nustatytų principų prieš kiekvienų finansinių metų pabaigą priima ECB biudžetą ateinantiems finansiniams metams.15.2. Pagalbos su ECB biudžetu susijusiais klausimais tikslu Valdančioji taryba įsteigia Biudžeto komitetą ir nustato jo įgaliojimus bei sudėtį.16 straipsnisAtskaitomybė ir metų ataskaitos16.1. Valdančioji taryba priima pagal Statuto 15.3 straipsnį reikalaujamą metų pranešimą.16.2. Vykdomajai valdybai deleguojama kompetencija priimti ir skelbti ketvirtinius pranešimus pagal Statuto 15.1 straipsnį, savaitines konsoliduotas finansines ataskaitas pagal Statuto 15.2 straipsnį, konsoliduotą balansą pagal Statuto 26.3 straipsnį ir kitus pranešimus.16.3. Vykdomoji valdyba, laikydamasi Valdančiosios tarybos nustatytų principų, parengia ECB metų ataskaitas iki ateinančių finansinių metų pirmo mėnesio pabaigos. Jos pateikiamos išorės auditoriui.16.4. Valdančioji taryba priima ECB metų ataskaitas iki ateinančių finansinių metų pirmo ketvirčio pabaigos Prieš priimant metų ataskaitas Valdančiajai tarybai pateikiama išorės auditoriaus ataskaita.17 straipsnisECB teisinės priemonės17.1. ECB reglamentus priima Valdančioji taryba, ir jos vardu pasirašo pirmininkas.17.2. ECB gaires priima Valdančioji taryba, po to apie jas pranešama viena iš Europos Bendrijų oficialių kalbų, ir Valdančiosios tarybos vardu jas pasirašo pirmininkas. Gairėse nurodomi jų priėmimo motyvai. Nacionaliniams centriniams bankams gali būti pranešama telefaksu, elektroniniu paštu ar teleksu arba popierine forma. Visos oficialiai skelbtinos ECB gairės verčiamos į Europos Bendrijų oficialias kalbas.17.3. Savo reglamentų ir gairių įgyvendinimo tikslais Valdančioji taryba gali perduoti savo normatyvinius įgaliojimus Vykdomajai valdybai. Susijęs reglamentas ar gairės aiškiai apibrėžia klausimus, kurie turi būti įgyvendinami, bei perduotų įgaliojimų apimtį ir ribas.17.4. ECB sprendimus ir rekomendacijas, priklausančias jų atitinkamai kompetencijai, priima Valdančioji taryba arba Vykdomoji valdyba, ir pasirašo pirmininkas. ECB sprendimus, kurie taiko sankcijas trečiosioms šalims, pasirašo pirmininkas, pirmininko pavaduotojas ar bet kurie kiti du Vykdomosios valdybos nariai. ECB sprendimuose ir rekomendacijose nurodomi jų priėmimo motyvai. Rekomendacijas dėl antrinių Bendrijos teisės aktų pagal Statuto 42 straipsnį priima Valdančioji taryba.17.5. Nepažeidžiant Statuto 44 straipsnio antros pastraipos ir 47.1 straipsnio pirmos įtraukos, ECB nuomones priima Valdančioji taryba. Tačiau išimtinėmis aplinkybėmis ir jeigu bent trys valdytojai nėra pareiškę noro, kad Valdančioji taryba išsaugotų savo kompetenciją priimti tam tikras nuomones, ECB nuomones gali priimti Vykdomoji valdyba, suderindama su Valdančiosios tarybos pateiktomis pastabomis ir atsižvelgdama į Bendrosios tarybos įnašą. ECB nuomones pasirašo pirmininkas.17.6. ECB nurodymus priima Vykdomoji valdyba, po to apie juos pranešama viena iš Europos Bendrijų oficialių kalbų, ir Vykdomosios valdybos vardu juos pasirašo pirmininkas arba bet kurie du Vykdomosios valdybos nariai. Nacionaliniams centriniams bankams gali būti pranešama telefaksu, elektroniniu paštu ar teleksu arba popierine forma. Visi oficialiai skelbtini ECB nurodymai verčiami į Europos Bendrijų oficialias kalbas.17.7. Visos ECB teisinės priemonės numeruojamos nuosekliai siekiant palengvinti jų identifikavimą. Vykdomoji valdyba imasi priemonių, kad užtikrintų patikimą originalų saugojimą, pranešimą adresatams ar konsultuojamoms valdžios įstaigoms, o taip pat ECB reglamentų, ECB nuomonių dėl Bendrijos teisės aktų projektų ir tų ECB teisinių priemonių, dėl kurių skelbimo buvo aiškiai nuspręsta, skelbimą visomis oficialiomis Europos Sąjungos kalbomis Europos Sąjungos oficialiajame leidinyje.17.8. Statuto 34 straipsnyje nurodytiems teisės aktams taikomi 1958 m. balandžio 15 d. Tarybos reglamento (EB) Nr. 1, nustatančio kalbas, kurios turi būti vartojamos Europos ekonominėje bendrijoje [1], principai.18 straipsnisProcedūra pagal Sutarties 106 straipsnio 2 dalįValdančioji taryba kiekvienų metų paskutinį ketvirtį priima vieną pagal Sutarties 106 straipsnio 2 dalį patvirtinantį sprendimą ateinantiems metams visoms dalyvaujančioms valstybėms narėms.19 straipsnisViešieji pirkimai19.1. ECB viešieji prekių ir paslaugų pirkimai vykdomi atsižvelgiant į viešumo, skaidrumo, lygių galimybių, nediskriminavimo ir efektyvaus valdymo principus.19.2. Nuo pirmiau minėtų principų, išskyrus efektyvaus valdymo principą, galima nukrypti skubos atvejais; saugumo ar slaptumo sumetimais; esant vieninteliam tiekėjui; tiekimų Europos centriniam bankui iš nacionalinių centrinių bankų atveju; siekiant užtikrinti tiekėjo tęstinumą.20 straipsnisPersonalo atranka, skyrimas ir paaukštinimas20.1. Visus ECB personalo narius atrenka, skiria ir paaukština Vykdomoji valdyba.20.2. Visi ECB personalo nariai atrenkami, skiriami ir paaukštinami tinkamai atsižvelgiant į profesinės kvalifikacijos, viešumo, skaidrumo, lygių galimybių ir nediskriminavimo principus. Įdarbinimo ir vidaus paaukštinimo taisyklės ir tvarka detalizuojamos administraciniuose aplinkraščiuose.21 straipsnisĮdarbinimo sąlygos21.1. Įdarbinimo sąlygos ir Personalo taisyklės reglamentuoja darbo santykius tarp ECB ir jo personalo.21.2. Vykdomosios valdybos siūlymu ir pasikonsultavusi su Bendrąja taryba Valdančioji taryba priima Įdarbinimo sąlygas.21.3. Vykdomoji valdyba priima Personalo taisykles, kurios įgyvendina Įdarbinimo sąlygas.21.4. Prieš priimant naujas Įdarbinimo sąlygas ar Personalo taisykles konsultuojamasi su Personalo komitetu. Jo nuomonė pateikiama atitinkamai Valdančiajai tarybai ar Vykdomajai valdybai.22 straipsnisKomunikatai ir skelbimaiBendri komunikatai ir skelbimai apie ECB sprendimus priimančių organų priimtus sprendimus gali būti skelbiami ECB tinklalapyje, Europos Sąjungos oficialiajame leidinyje arba finansų rinkoms bendromis ryšio priemonėmis ar bet kokiomis kitomis visuomenės informavimo priemonėmis.23 straipsnisECB dokumentų konfidencialumas ir galimybė susipažinti su jais23.1. ECB sprendimus priimančių organų ir visų jų įsteigtų komitetų ar grupių posėdžiai yra konfidencialūs, nebent Valdančioji taryba įgaliotų pirmininką viešai paskelbti jų svarstymų rezultatus.23.2. Galimybę visuomenei susipažinti su ECB parengtais ar turimais dokumentais reglamentuoja Valdančiosios tarybos sprendimas.23.3. ECB parengti dokumentai klasifikuojami ir tvarkomi pagal administraciniame aplinkraštyje nustatytas taisykles. Su jais galima laisvai susipažinti po 30 metų, nebent sprendimus priimantys organai nuspręstų kitaip.VI SKYRIUSBAIGIAMOJI NUOSTATA24 straipsnisŠio Darbo reglamento daliniai pakeitimaiValdančioji taryba gali iš dalies pakeisti šį Darbo reglamentą. Bendroji taryba gali siūlyti dalinius pakeitimus, o Vykdomoji valdyba savo kompetencijos ribose gali priimti papildomas nuostatas.Priimta Frankfurte prie Maino, 2004 m. vasario 19 d.ECB pirmininkasJean-Claude Trichet[1] OL L 314, 1999 12 8, p. 32.[1] OL 17, 1958 10 6, p. 385.--------------------------------------------------


title: 2006/492/BUSP 2006 m. gegužės 30 d.  Politinio ir saugumo komiteto sprendimas MONUC SPT/2/2006, dėl prie Europos Sąjungos karinės operacijos Jungtinių Tautų Organizacijos misijai Kongo Demokratinėje Respublikoje (MONUC) remti rinkimų metu prisidedančių valstybių komiteto įsteigimo

text:
14.7.2006

               LT

               Europos Sąjungos oficialusis leidinys

               L 194/31

      POLITINIO IR SAUGUMO KOMITETO SPRENDIMAS MONUC SPT/2/2006
   2006 m. gegužės 30 d.
   dėl prie Europos Sąjungos karinės operacijos Jungtinių Tautų Organizacijos misijai Kongo Demokratinėje Respublikoje (MONUC) remti rinkimų metu prisidedančių valstybių komiteto įsteigimo
   (2006/492/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 25 straipsnio trečią pastraipą,
   atsižvelgdamas į 2006 m. balandžio 27 d. Tarybos bendruosius veiksmus 2006/319/BUSP dėl Europos Sąjungos karinės operacijos Jungtinių Tautų Organizacijos misijai Kongo Demokratinėje Respublikoje (MONUC) remti rinkimų metu (1) (operacija EUFOR RD Congo), ypač į jų 10 straipsnio 5 dalį,
   kadangi:

               (1)

               Pagal Bendrųjų veiksmų 2006/319/BUSP 10 straipsnio 5 dalį Taryba įgaliojo Politinį ir saugumo komitetą (PSK) priimti atitinkamus sprendimus dėl prie Europos Sąjungos karinės operacijos Kongo Demokratinėje Respublikoje (KDR) MONUC remti rinkimų metu prisidedančių valstybių komiteto įsteigimo.

               (2)

               2000 m. gruodžio 7, 8 ir 9 d. Nicos ir 2002 m. spalio 24 ir 25 d. Briuselio Europos Vadovų Tarybos išvadose numatyta trečiųjų valstybių dalyvavimo krizių valdymo operacijose ir Prisidedančių valstybių komiteto įsteigimo tvarka.

               (3)

               Prisidedančių valstybių komitetas vaidins pagrindinį vaidmenį kasdieniniame operacijos valdyme. Jis bus pagrindinis forumas, kuriame prisidedančios valstybės bendrai spręs klausimus, susijusius su jų pajėgų panaudojimu operacijoje. Politinis ir saugumo komitetas, vykdantis operacijos politinę priežiūrą ir jai strategiškai vadovaujantis, atsižvelgs į Prisidedančių valstybių komiteto pareikštas nuomones.

               (4)

               Pagal prie Europos Sąjungos sutarties ir Europos bendrijos steigimo sutarties pridedamo Protokolo dėl Danijos pozicijos 6 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus,

         NUSPRENDĖ:
   1 straipsnis
   Įsteigimas ir kompetencija
   Šiuo sprendimu įsteigiamas prie Europos Sąjungos karinės operacijos KDR MONUC remti rinkimų metu prisidedančių valstybių komitetas (toliau – Komitetas). Jo kompetencija yra nustatyta Nicos ir Briuselio Europos Vadovų Tarybos išvadose.
   2 straipsnis
   Sudėtis
   1.   Komiteto nariai yra:

               —

               visų valstybių narių atstovai;

               —

               priede nurodytų operacijoje dalyvaujančių ir kariniu atžvilgiu reikšmingai prie jų prisidedančių trečiųjų valstybių atstovai.

         2.   Europos Sąjungos karinio štabo generalinis direktorius ir ES operacijos vadas arba jų atstovai taip pat turi teisę dalyvauti Komiteto posėdžiuose.
   3 straipsnis
   Pirmininkavimas
   Atsižvelgiant į Nicos Europos Vadovų Tarybos išvadas ir nepažeidžiant pirmininkaujančios valstybės narės prerogatyvų, šiai operacijai įsteigtam Komitetui pirmininkauja generalinis sekretorius–vyriausiasis įgaliotinis arba jo atstovas, glaudžiai konsultuodamasis su pirmininkaujančia valstybe nare ir padedamas Europos Sąjungos karinio komiteto pirmininko arba jo atstovo.
   4 straipsnis
   Posėdžiai
   1.   Pirmininkas reguliariai šaukia Komiteto posėdžius. Neeiliniai posėdžiai, susiklosčius tam tikroms aplinkybėms, gali būti šaukiami pirmininko iniciatyva arba nario prašymu.
   2.   Pirmininkas iš anksto išsiuntinėja preliminarią posėdžio darbotvarkę ir su posėdžiu susijusius dokumentus. Po kiekvieno posėdžio išsiuntinėjami jo protokolai.
   3.   Prireikus į diskusiją, kai aptariami atitinkami klausimai, gali būti kviečiami Komisijos atstovai ir kiti asmenys.
   5 straipsnis
   Procedūra
   1.   Išskyrus šio straipsnio 3 dalies nuostatas, ir neapribojant Politinio ir saugumo komiteto kompetencijos bei ES operacijos vado pareigų,

               —

               Komiteto sprendimus dėl kasdienio operacijos valdymo prie operacijos prisidedančių valstybių atstovai priima vieningai;

               —

               Komiteto rekomendacijas dėl galimų veiklos planavimo pakeitimų, įskaitant galimą tikslų keitimą, Komiteto nariai teikia vieningu sprendimu.

         Nario susilaikymas balsuojant neturi įtakos balsų vieningumui.
   2.   Pirmininkas nustato, ar dalyvauja valstybių, turinčių teisę dalyvauti svarstymuose, atstovų dauguma.
   3.   Visi procedūriniai klausimai sprendžiami paprasta posėdyje dalyvaujančių narių balsų dauguma.
   4.   Danija nedalyvauja priimant Komiteto sprendimus.
   6 straipsnis
   Konfidencialumas
   1.   Komiteto posėdžiams ir protokolams taikomi Tarybos saugumo nuostatai. Visų pirma Komiteto nariai turi turėti reikiamus saugumo leidimus.
   2.   Komiteto svarstymų dalyviai yra saistomi pareigos saugoti profesinę paslaptį, išskyrus tuos atvejus, kai Komitetas vieningai nusprendžia kitaip.
   7 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje, 2006 m. gegužės 30 d.

            Politinio ir saugumo komiteto vardu

            Pirmininkas

         J. KUGLITSCH

      (1)  OL L 116, 2006 4 29, p. 98.

      PRIEDAS
      2 straipsnio 1 dalyje nurodytų trečiųjų valstybių sąrašas

                  —

                  Turkija


title: 2011 m. rugpjūčio 29 d. Komisijos sprendimas, sudaryti Mokėjimo sistemų rinkos ekspertų grupę

text:
30.8.2011

               LT

               Europos Sąjungos oficialusis leidinys

               C 253/3

         KOMISIJOS SPRENDIMAS
   2011 m. rugpjūčio 29 d.
   sudaryti Mokėjimo sistemų rinkos ekspertų grupę
   2011/C 253/04
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   kadangi:

               (1)

               Vienas iš svarbiausių Sąjungos tikslų – užtikrinti tinkamą vidaus rinkos, kurios esminė dalis yra mokėjimo paslaugos, veikimą. Atsižvelgiant į sparčią inovacijų ir technologinę pažangą, svarbu užtikrinti, kad vidaus rinkoje būtų patikimos, patogios naudoti, veiksmingos ir saugios mokėjimo sistemos, naudingos tiek paslaugų teikėjams, tiek naudotojams.

               (2)

               Vadovaudamasi geresnio reglamentavimo principais, Komisija mano, kad plėtojant mokėjimo sistemų politiką labai svarbu tinkamai konsultuotis su atitinkamomis suinteresuotosiomis šalimis, ypač mokėjimo paslaugų teikėjais ir naudotojais, įskaitant vartotojus ir kitus pilietinės visuomenės atstovus. Šiuo tikslu Komisijai gali tekti pasitelkti patariamojo organo specialistų profesinę patirtį.

               (3)

               Todėl Komisijos sprendimu 2009/72/EB (1) įsteigta Mokėjimo sistemų rinkos ekspertų grupė.

               (4)

               Kaip teigiama Baltojoje knygoje dėl finansinių paslaugų politikos 2005–2010 m., Komisijai itin svarbu, kad rengiant ir įgyvendinant politiką naudotojų nuomonėms būtų tinkamai atstovaujama. Todėl reikėtų sudaryti sąlygas grupėje tinkamai atstovauti atitinkamų suinteresuotųjų šalių nuomonėms. Komisijos nuomone, dabartinės sudėties grupėje nepakankamai atspindima naudotojų, visų pirma vartotojų, nuomonė. Todėl grupė įsteigiama iš naujo, kad būtų darniau atstovaujama mokėjimo paslaugų teikėjams bei naudotojams ir kad būtų daugiau vartotojams atstovaujančių narių.

               (5)

               Grupę turėtų sudaryti asmenys, turintys būtinos profesinės patirties mokėjimo sistemų srityje. Tačiau joje turėtų būti tik privačių suinteresuotųjų šalių atstovai, nes valstybinės institucijos ir centriniai bankai turi savo konsultacinę grupę mokėjimo sistemų srityje.

               (6)

               Grupė turėtų padėti Komisijai rengti ir įgyvendinti mokėjimo sistemų politiką.

               (7)

               Nepažeidžiant saugumo taisyklių, kurių tekstas kaip Komisijos darbo tvarkos taisyklių priedas pateikiamas Sprendime 2001/844/EB, EAPB, Euratomas (2), reikėtų numatyti grupės nariams taikomas informacijos atskleidimo taisykles.

               (8)

               Vykdant grupės veiklą asmens duomenys tvarkomi pagal 2000 m. gruodžio 18 d. Europos Parlamento ir Tarybos reglamentą (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (3).

               (9)

               2008 m. gruodžio 15 d. Komisijos sprendimas 2009/72/EB sudaryti Mokėjimo sistemų rinkos ekspertų grupę turėtų būti panaikintas.

               (10)

               Tikslinga nustatyti šio sprendimo taikymo laikotarpį. Vėliau Komisija apsvarstys, ar reikėtų jį pratęsti,

         NUSPRENDĖ:
   1 straipsnis
   Dalykas
   Sudaroma Mokėjimo sistemų rinkos ekspertų grupė (toliau – grupė).
   2 straipsnis
   Uždaviniai
   Grupės uždaviniai yra tokie:

               1)

               padėti Komisijai rengti teisės aktus ar politikos iniciatyvas, susijusias su mokėjimo sistemomis, įskaitant sukčiavimo prevencijos klausimus, susijusius su mokėjimų sektoriumi ir mokėjimo sistemų naudotojais;

               2)

               teikti informaciją apie praktinį tos politikos įgyvendinimą;

               3)

               keistis nuomonėmis apie naujausią geriausią patirtį ir užtikrinti potencialių rinkos problemų stebėseną.

         3 straipsnis
   Konsultacijos
   Komisija gali konsultuotis su grupe visais klausimais, susijusiais su mokėjimo sistemomis, įskaitant sukčiavimo prevencijos klausimus, susijusius su mokėjimų sektoriumi ir mokėjimo sistemų naudotojais.
   4 straipsnis
   Narystė. Narių skyrimas
   1.   Grupę sudaro ne daugiau kaip 40 narių.
   2.   Komisija skiria grupės narius iš 2 straipsnio 1 punkte minėtų sričių specialistų, pateikusių paraiškas pagal viešą kvietimą. Nariai yra asmenys, turintys mokslinio darbo ar pripažintos profesinės patirties 2 straipsnio 1 punkte nurodytose srityse arba atstovaujantys:

               a)

               mokėjimo paslaugų sektoriui, įskaitant įmones, jų darbuotojų atstovus ir asociacijas;

               b)

               mokėjimo sistemų naudotojams, įskaitant įmones, asociacijas ir vartotojus;

               c)

               privačioms įstaigoms, aktyviai veikiančioms užkardant sukčiavimą mokėjimų srityje.

         3.   Nariai darniomis dalimis atstovauja mokėjimo paslaugų sektoriui ir mokėjimo paslaugų naudotojams. Bent penkiolika grupės narių atstovauja mokėjimo paslaugų naudotojams, o septyni iš jų – vartotojams. Bent penkiolika grupės narių atstovauja mokėjimo paslaugų sektoriui. Be to, grupės veikloje dalyvauja mokslininkų ir privačių įstaigų, veikiančių užkardant sukčiavimą mokėjimų srityje, atstovai.
   4.   Mokėjimo paslaugų sektoriui, mokėjimo sistemų naudotojams arba privačioms įstaigoms, veikiančioms užkardant sukčiavimą mokėjimų srityje, atstovaujantys nariai skiriami individualiai atstovauti bendram interesui, susijusiam su patogių naudoti, veiksmingų ir saugių mokėjimo sistemų rėmimu. Nariai, turintys mokslinio darbo arba pripažintos profesinės patirties, skiriami veikti individualiai.
   5.   Nariai skiriami ketverių metų laikotarpiui. Nariai atlieka pareigas, kol juos pakeičia arba baigiasi jų įgaliojimai.
   6.   Gali būti paskirta tiek pat pakaitinių narių, kiek skiriama narių. Pakaitiniai nariai skiriami tomis pačiomis sąlygomis kaip ir nariai; nedalyvaujančius arba negalinčius dalyvauti narius automatiškai pakeičia pakaitiniai nariai. Pareiškėjai, kurie pripažinti tinkamais, bet nepaskirti, gali būti įtraukti į rezervo sąrašą (toliau – sąrašas), kuriuo Komisija gali pasinaudoti skirdama naujus narius vietoj senųjų.
   7.   Narius, kurie nebegali veiksmingai dalyvauti grupės svarstymuose, atsistatydina arba nesilaiko šio straipsnio 2 dalyje arba Sutarties 339 straipsnyje nustatytų sąlygų, likusiam kadencijos laikotarpiui gali pakeisti Komisijos paskirti nariai. Naujus narius Komisija gali skirti iš sąrašo.
   8.   Individualiai paskirti nariai veikia nepriklausomai ir vadovaujasi viešaisiais interesais.
   9.   Kieno nors interesams atstovaujančių arba individualiai paskirtų asmenų vardai ir pavardės skelbiami Komisijos ekspertų grupių ir kitų panašių subjektų registre.
   10.   Asmens duomenys renkami, tvarkomi ir skelbiami pagal Reglamentą (EB) Nr. 45/2001.
   5 straipsnis
   Darbas
   1.   Grupei pirmininkauja Komisijos atstovas.
   2.   Komisijai pritarus, konkretiems klausimams nagrinėti gali būti sudaromi pogrupiai, kurių įgaliojimus nustato grupė; tokie pogrupiai išformuojami, kai tik įvykdo jiems paskirtas užduotis.
   3.   Komisijos atstovas gali kviesti grupės ir pogrupių veikloje dalyvauti konkrečios srities žinių turinčius ekspertus ir stebėtojus.
   4.   Dalyvaujant grupės ar pogrupių svarstymuose gautos informacijos negalima atskleisti, jei Komisija teigia, kad informacija yra konfidencialaus pobūdžio.
   5.   Paprastai grupė ir jos pogrupiai posėdžiauja Komisijos patalpose Komisijos nustatyta tvarka ir pagal jos nustatytą grafiką. Grupės sekretoriatą skiria Komisija. Grupės ir jos pogrupių posėdžiuose gali dalyvauti toje srityje dirbantys Komisijos pareigūnai.
   6.   Remdamasi standartinėmis ekspertų grupių darbo tvarkos taisyklėmis, grupė priima savo darbo tvarkos taisykles.
   7.   Komisija gali atitinkamo dokumento originalo kalba internete skelbti visas grupės parengtas santraukas, išvadas, dalines išvadas arba darbinius dokumentus.
   6 straipsnis
   Posėdžių išlaidos
   1.   Grupės veikloje dalyvaujantiems asmenims už jų teikiamas paslaugas neatlyginama.
   2.   Dalyvaujančių asmenų patirtas su grupės veikla susijusias kelionės ir pragyvenimo išlaidas atlygina Komisija pagal Komisijoje galiojančias nuostatas.
   3.   Šios išlaidos kompensuojamos neviršijant pagal metinę išteklių skyrimo procedūrą skirtų asignavimų.
   7 straipsnis
   Panaikinimas
   Sprendimas 2009/72/EB panaikinamas.
   8 straipsnis
   Taikymas
   Šis sprendimas taikomas iki 2015 m. gruodžio 31 d.

      Priimta Briuselyje 2011 m. rugpjūčio 29 d.

            Komisijos vardu

         Michel BARNIER

            Komisijos narys

      (1)  OL L 24, 2009 1 28, p. 15.

      (2)  OL L 317, 2001 12 3, p. 1.

      (3)  OL L 8, 2001 1 12, p. 1.


title: 2005 m. liepos 18 d. Tarybos sprendimas 2005/593/BUSP, dėl Europos Sąjungos ir Čilės Respublikos susitarimo dėl Čilės Respublikos dalyvavimo Europos Sąjungos karinėje krizių valdymo operacijoje Bosnijoje ir Hercegovinoje (operacija ALTHEA) sudarymo#Europos Sąjungos ir Čilės Respublikos susitarimas dėl Čilės Respublikos dalyvavimo Europos Sąjungos karinėje krizių valdymo operacijoje Bosnijoje ir Hercegovinoje (operacija ALTHEA)

text:
3.8.2005

               LT

               Europos Sąjungos oficialusis leidinys

               L 202/39

         TARYBOS SPRENDIMAS 2005/593/BUSP
   2005 m. liepos 18 d.
   dėl Europos Sąjungos ir Čilės Respublikos susitarimo dėl Čilės Respublikos dalyvavimo Europos Sąjungos karinėje krizių valdymo operacijoje Bosnijoje ir Hercegovinoje (operacija ALTHEA) sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 24 straipsnį,
   atsižvelgdama į pirmininkaujančios valstybės narės rekomendaciją,
   kadangi:

               (1)

               2004 m. liepos 12 d. Taryba priėmė Bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje (1).

               (2)

               Minėtų Bendrųjų veiksmų 11 straipsnio 3 dalyje numatoma, kad išsami trečiųjų valstybių dalyvavimo tvarka nustatoma susitarimu pagal Europos Sąjungos sutarties 24 straipsnį.

               (3)

               2004 m. rugsėjo 13 d. gavusi Tarybos leidimą, pirmininkaujanti valstybė narė, padedama Generalinio Sekretoriaus – vyriausiojo įgaliotinio, vedė derybas dėl Europos Sąjungos ir Čilės Respublikos susitarimo dėl Čilės Respublikos dalyvavimo Europos Sąjungos karinėje krizių valdymo operacijoje Bosnijoje ir Hercegovinoje (operacija ALTHEA).

               (4)

               Susitarimas turėtų būti patvirtintas,

         NUSPRENDĖ:
   1 straipsnis
   Europos Sąjungos vardu patvirtinamas Europos Sąjungos ir Čilės Respublikos susitarimas dėl Čilės Respublikos dalyvavimo Europos Sąjungos karinėje krizių valdymo operacijoje Bosnijoje ir Hercegovinoje (operacija ALTHEA).
   Susitarimo tekstas pridedamas prie šio sprendimo.
   2 straipsnis
   Tarybos pirmininkas yra įgaliojamas paskirti asmenį, įgaliotą pasirašyti Susitarimą, kad jis taptų privalomas Europos Sąjungai.
   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2005 m. liepos 18 d.

            Tarybos vardu

            Pirmininkas

         J. STRAW

      (1)  OL L 252, 2004 7 28, p. 10.
   Europos Sąjungos ir Čilės Respublikos
   SUSITARIMAS
   dėl Čilės Respublikos dalyvavimo Europos Sąjungos karinėje krizių valdymo operacijoje Bosnijoje ir Hercegovinoje (operacija ALTHEA)
   EUROPOS SĄJUNGA (ES),
   viena šalis, ir
   ČILĖS RESPUBLIKA,
   kita šalis,
   toliau – Šalys,
   ATSIŽVELGDAMOS Į:

               —

               tai, kad 2004 m. lapkričio 22 d. Jungtinių Tautų Saugumo Taryba priėmė Rezoliuciją Nr. 1575 (2004) dėl Europos Sąjungos pajėgų (EUFOR) įkūrimo,

               —

               tai, kad 2004 m. liepos 12 d. Europos Sąjungos Taryba priėmė Bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje (1),

               —

               pakvietimą Čilės Respublikai dalyvauti ES vadovaujamoje operacijoje,

               —

               sėkmingai baigtą pajėgų formavimo procesą ir ES operacijos vado bei ES karinio komiteto rekomendaciją susitarti dėl Čilės Respublikos pajėgų dalyvavimo ES vadovaujamoje operacijoje,

               —

               2004 m. rugsėjo 21 d. Politinio ir saugumo komiteto sprendimą BiH/1/2004 (2) dėl Čilės Respublikos prisidėjimo prie ES karinės operacijos Bosnijoje ir Hercegovinoje,

               —

               2004 m. rugsėjo 29 d. Politinio ir saugumo komiteto sprendimą BiH/3/2004 dėl prie Europos Sąjungos karinės operacijos Bosnijoje ir Hercegovinoje prisidedančių valstybių komiteto įsteigimo (3),

         SUSITARĖ:
   1 straipsnis
   Dalyvavimas operacijoje
   1.   Čilės Respublika prisideda prie 2004 m. liepos 12 d. Bendrųjų veiksmų 2004/570/BUSP dėl Europos Sąjungos karinės operacijos Bosnijoje ir Hercegovinoje ir bet kokių bendrųjų veiksmų arba sprendimų, kuriais Europos Sąjungos Taryba nusprendžia pratęsti ES karinę krizių valdymo operaciją, pagal šio Susitarimo nuostatas ir visus būtinus įgyvendinimo susitarimus.
   2.   Čilės Respublikos indėlis į ES karinę krizių valdymo operaciją nepažeidžia Europos Sąjungos autonomijos priimant sprendimus.
   3.   Čilės Respublika užtikrina, kad jos pajėgos ir personalas, dalyvaujantis ES karinėje krizių valdymo operacijoje, vykdo savo misiją pagal:

               —

               Bendruosius veiksmus 2004/570/BUSP ir galimus vėlesnius dalinius pakeitimus;

               —

               operacijos planą;

               —

               įgyvendinimo priemones.

         4.   Į operaciją nusiųstos Čilės Respublikos pajėgos ir jos komandiruotas personalas vykdo savo pareigas ir elgiasi išimtinai atsižvelgdami į ES karinės krizių valdymo operacijos reikmes nepažeidžiant 4 straipsnio 1 dalies.
   5.   Čilės Respublika laiku informuoja ES operacijos vadą apie visus jos dalyvavimo operacijoje pasikeitimus.
   2 straipsnis
   Pajėgų statusas
   1.   Į ES karinę krizių valdymo operaciją nusiųstų Čilės Respublikos pajėgų ir personalo statusas reglamentuojamas pagal 2004 m. lapkričio 22 d. Jungtinių Tautų Saugumo Tarybos rezoliucijos Nr. 1575 (2004) 12 dalies nuostatas.
   2.   Vadaviečių ar vadovavimo elementų, esančių už Bosnijos ir Hercegovinos ribų, pajėgų ir personalo statusą reglamentuoja susitarimai tarp konkrečių vadaviečių bei vadovavimo elementų ir Čilės Respublikos.
   3.   Nepažeidžiant 1 dalyje nurodytų nuostatų dėl pajėgų statuso, Čilės Respublikos pajėgos ir personalas, dalyvaujantis ES karinėje krizių valdymo operacijoje, priklauso Čilės Respublikos jurisdikcijai.
   4.   Čilės Respublika yra atsakinga už reagavimą į visas pretenzijas, pateikiamas jos pajėgų ir personalo, susijusias su pajėgomis ar personalu, ar susijusias su jos pajėgų ir personalo dalyvavimu ES karinėje krizių valdymo operacijoje. Čilės Respublika yra atsakinga už bet kokio ieškinio, ypač teisinio ar drausminio, pateikimą bet kuriam savo pajėgų ir personalo nariui pagal savo įstatymus ir kitus teisės aktus.
   5.   Čilės Respublika įsipareigoja pareikšti apie pretenzijų bet kuriai valstybei, dalyvaujančiai ES karinėje krizių valdymo operacijoje, atsisakymą ir tai padaryti pasirašydama šį Susitarimą.
   6.   Europos Sąjunga įsipareigoja užtikrinti, kad valstybės narės pareikš apie pretenzijų dėl Čilės Respublikos dalyvavimo ES karinėje krizių valdymo operacijoje atsisakymą ir tai padarys pasirašydamos šį Susitarimą.
   3 straipsnis
   Įslaptinta informacija
   1.   Čilės Respublika imasi atitinkamų priemonių užtikrinti, kad ES įslaptinta informacija būtų saugoma pagal Europos Sąjungos Tarybos saugumo taisykles, pateiktas 2001 m. kovo 19 d. Tarybos sprendime 2001/264/EB (4), ir pagal kompetentingų institucijų, įskaitant ES operacijos vadą, tolimesnius nurodymus.
   2.   Jei ES ir Čilės Respublika yra sudariusios susitarimą dėl saugumo procedūrų keičiantis įslaptinta informacija, tokio susitarimo nuostatos taikomos ES karinei krizių valdymo operacijos metu.
   4 straipsnis
   Vadovavimo tvarka
   1.   Visos ES karinėje krizių valdymo operacijoje dalyvaujančios pajėgos ir personalas išlieka visiškai pavaldūs savo nacionalinės valdžios institucijoms.
   2.   Nacionalinės valdžios institucijos perduoda operacinį ir taktinį vadovavimą ir (arba) savo pajėgų ir personalo kontrolę ES operacijos vadui. ES operacijos vadas turi teisę deleguoti savo įgaliojimus.
   3.   Vykdant einamąjį vadovavimą operacijai, Čilės Respublika turi tokias pačias teises ir pareigas, kokias turi ir dalyvaujančios Europos Sąjungos valstybės narės.
   4.   ES operacijos vadas, pasikonsultavęs su Čilės Respublika, bet kuriuo metu gali pareikalauti nutraukti Čilės Respublikos dalyvavimą.
   5.   Čilės Respublika paskiria vyresnįjį karinį atstovą (VKA), kuris ES karinėje krizių valdymo operacijoje atstovaus jos nacionaliniam kontingentui. VKA visais klausimais, susijusiais su operacija, konsultuojasi su ES pajėgų vadu ir atsako už kasdienę kontingento drausmę.
   5 straipsnis
   Finansiniai aspektai
   1.   Čilės Respublika prisiima padengti visas savo dalyvavimo operacijoje išlaidas, jeigu tokios išlaidos nepatenka į bendrą finansavimą, kaip numatyta šio Susitarimo 1 straipsnio 1 dalyje minimuose teisiniuose dokumentuose, taip pat 2004 m. vasario 23 d. Tarybos sprendime 2004/197/BUSP, nustatančiame ES karinio ar gynybinio pobūdžio operacijų bendrųjų išlaidų finansavimo administravimo mechanizmą (5).
   2.   Valstybės (-ių), kurioje (-se) vykdoma operacija, fizinių arba juridinių asmenų mirties, sužalojimo, netekties atveju arba jiems patyrus žalą, Čilės Respublika, nustačius jos atsakomybę, sumoka kompensaciją laikydamasi šio Susitarimo 2 straipsnio 1 dalies nuostatose dėl pajėgų statuso nurodytų sąlygų.
   6 straipsnis
   Susitarimai dėl šio Susitarimo įgyvendinimo
   Europos Sąjungos Tarybos Generalinis Sekretorius–vyriausiasis įgaliotinis bendrai užsienio ir saugumo politikai ir atitinkamos Čilės Respublikos valdžios institucijos sudaro šiam Susitarimui įgyvendinti būtinus techninius ir administracinius susitarimus.
   7 straipsnis
   Įsipareigojimų nesilaikymas
   Jei viena iš Šalių nesilaiko pirmesniuose straipsniuose nustatytų savo įsipareigojimų, kita Šalis turi teisę nutraukti šį Susitarimą, pranešusi apie tai prieš vieną mėnesį.
   8 straipsnis
   Ginčų sprendimas
   Ginčus dėl šio Susitarimo aiškinimo ar taikymo Šalys sprendžia diplomatinėmis priemonėmis.
   9 straipsnis
   Įsigaliojimas
   1.   Šis Susitarimas įsigalioja pirmą kito mėnesio dieną po to, kai Šalys praneša viena kitai apie šiuo tikslu būtinų vidaus procedūrų užbaigimą.
   2.   Šis Susitarimas galioja visą Čilės Respublikos dalyvavimo operacijoje laiką.

      Priimta Briuselyje, 2005 m. liepos 25 d. keturiais egzemplioriais anglų kalba.

            Europos Sąjungos vardu

            Čilės Respublikos vardu

      (1)  OL L 252, 2004 7 28, p. 10.

      (2)  OL L 324, 2004 10 27, p. 20.

      (3)  OL L 325, 2004 10 28, p. 64. Sprendimas su pakeitimais, padarytais Sprendimu BiH/5/2004 (OL L 357, 2004 12 2, p. 39).

      (4)  OL L 101, 2001 4 11, p. 1. Sprendimas su paskutiniais pakeitimais, padarytais Sprendimu 2004/194/EB (OL L 63, 2004 2 28, p. 48).

      (5)  OL L 63, 2004 2 28, p. 68.
   DEKLARACIJOS,
   nurodytos Susitarimo 2 straipsnio 5 ir 6 dalyse
   ES valstybių narių deklaracija:
   „2004 m. liepos 12 d. ES Bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje taikančios ES valstybės narės stengsis tiek, kiek joms tai leidžia jų vidaus teisinės sistemos, kiek galima atsisakyti galimų pretenzijų Čilės Respublikai dėl jų personalo sužalojimo, mirties arba ES krizių valdymo operacijos metu naudojamam joms priklausančiam turtui padarytos žalos ar praradimo, kai sužalojimą, mirtį, žalą arba praradimą:

               —

               sukėlė Čilės Respublikos personalas, vykdantis su ES krizių valdymo operacija susijusias pareigas, išskyrus didelio neatsargumo ar tyčinio nusižengimo atvejus, arba

               —

               sukėlė Čilės Respublikai priklausančio turto naudojimas, jeigu tas turtas buvo naudotas vykdant operaciją, išskyrus šį turtą naudojusio Čilės Respublikos ES krizių valdymo operacijos personalo didelio neatsargumo ar tyčinio nusižengimo atvejus.“

         Čilės Respublikos deklaracija:
   „2004 m. liepos 12 d. ES Bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje taikanti Čilės Respublika stengsis tiek, kiek jai tai leidžia jos vidaus teisinė sistema, kiek galima atsisakyti galimų pretenzijų kitai ES krizių valdymo operacijoje dalyvaujančiai valstybei dėl savo personalo sužalojimo, mirties arba ES krizių valdymo operacijų metu naudojamam jai priklausančiam turtui padarytos žalos ar praradimo, kai sužalojimą, mirtį, žalą arba praradimą:

               —

               sukėlė personalas, vykdantis su ES krizių valdymo operacija susijusias pareigas, išskyrus didelio neatsargumo ar tyčinio nusižengimo atvejus, arba

               —

               sukėlė ES krizių valdymo operacijoje dalyvaujančioms valstybėms priklausančio turto naudojimas, jeigu tas turtas buvo naudotas vykdant operaciją, išskyrus šį turtą naudojusio ES krizių valdymo operacijos personalo didelio neatsargumo ar tyčinio nusižengimo atvejus.“


title: 2010/248/: 2010 m. balandžio 26 d. Tarybos sprendimas, kuriuo koreguojamos Sprendime 2003/479/EB ir Sprendime 2007/829/EB dėl nacionaliniams ekspertams ir kariniam personalui, komandiruojamiems į Tarybos Generalinį sekretoriatą, taikomų taisyklių numatytos išmokos

text:
1.5.2010

               LT

               Europos Sąjungos oficialusis leidinys

               L 110/31

         2010 m. balandžio 26 d.
   TARYBOS SPRENDIMAS,
   kuriuo koreguojamos Sprendime 2003/479/EB ir Sprendime 2007/829/EB dėl nacionaliniams ekspertams ir kariniam personalui, komandiruojamiems į Tarybos Generalinį sekretoriatą, taikomų taisyklių numatytos išmokos
   (2010/248/ES)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 41 straipsnio 1 dalį,
   atsižvelgdama į Sutartį dėl Europos Sąjungos veikimo, ypač į jos 240 straipsnio 2 dalį,
   kadangi:

               (1)

               Tarybos sprendimo 2003/479/EB (1) 15 straipsnio 7 dalyje ir Tarybos sprendimo 2007/829/EB (2) 15 straipsnio 6 dalyje numatyta, kad kiekvienais metais, atsižvelgiant į Europos Sąjungos pareigūnų bazinių algų Briuselyje ir Liuksemburge pakeitimą, koreguojami dienpinigiai ir mėnesinės išmokos; toks koregavimas neturi grįžtamosios galios.

               (2)

               2009 m. gruodžio 23 d. Taryba priėmė Reglamentą (ES, Euratomas) Nr. 1296/2009, kuriuo nuo 2009 m. liepos 1 d. tikslinamas Europos Sąjungos pareigūnų ir kitų Europos Sąjungos tarnautojų darbo užmokestis ir pensijos bei jiems taikytini korekciniai koeficientai (3), ir kuriuo nustatytas 1,85 % patikslinimas,

         PRIĖMĖ ŠĮ SPRENDIMĄ:
   1 straipsnis
   1.   Sprendimo 2003/479/EB 15 straipsnio 1 dalyje ir Sprendimo 2007/829/EB 15 straipsnio 1 dalyje nurodytos 30,75 EUR ir 122,97 EUR sumos pakeičiamos atitinkamai 31,32 EUR ir 125,25 EUR sumomis.
   2.   Sprendimo 2003/479/EB 15 straipsnio 2 dalyje ir Sprendimo 2007/829/EB 15 straipsnio 2 dalyje pateikta lentelė pakeičiama taip:

                  Atstumas tarp kilmės vietos ir komandiruotės vietos
                  (km)

                  Suma EUR

                  „0–150

                  0,00

                  > 150

                  80,50

                  > 300

                  143,12

                  > 500

                  232,59

                  > 800

                  375,71

                  > 1 300

                  590,40

                  > 2 000

                  706,72“

   3.   Sprendimo 2003/479/EB 15 straipsnio 4 dalyje nurodyta 30,75 EUR suma pakeičiama 31,32 EUR suma.
   2 straipsnis
   Šis sprendimas įsigalioja pirmą mėnesio, einančio po šio sprendimo priėmimo, dieną.

      Priimta Liuksemburge 2010 m. balandžio 26 d.

            Tarybos vardu

            Pirmininkas

         M. Á. MORATINOS

      (1)  OL L 160, 2003 6 28, p. 72.

      (2)  OL L 327, 2007 12 13, p. 10.

      (3)  OL L 348, 2009 12 29, p. 10.


title: 2006/451/EB: 2006 m. birželio 27 d.  Tarybos sprendimas, dėl Europos Sąjungos karinio komiteto pirmininko skyrimo

text:
1.7.2006

               LT

               Europos Sąjungos oficialusis leidinys

               L 179/55

      TARYBOS SPRENDIMAS

   2006 m. birželio 27 d.
   dėl Europos Sąjungos karinio komiteto pirmininko skyrimo
   (2006/451/EB)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnio 1 dalį,
   atsižvelgdama į Europos bendrijos steigimo sutartį, ypač į jos 207 straipsnį,
   primindama 2001 m. sausio 22 d. Tarybos sprendimą 2001/79/BUSP dėl Europos Sąjungos karinio komiteto įsteigimo (1),
   kadangi:

               (1)

               Pagal Sprendimo 2001/79/BUSP 3 straipsnį Karinio komiteto pirmininką turi skirti Taryba komiteto, kuris susitinka gynybos vadovų lygiu, teikimu.

               (2)

               2006 m. gegužės 11 d. komiteto posėdyje gynybos vadovų lygiu buvo rekomenduota Europos Sąjungos karinio komiteto pirmininku paskirti generolą Henri BENTÉGEAT,

         NUSPRENDĖ:
   1 straipsnis
   Generolas Henri BENTÉGEAT skiriamas Europos Sąjungos karinio komiteto pirmininku trejų metų laikotarpiui nuo 2006 m. lapkričio 6 d.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Liuksemburge, 2006 m. birželio 27 d.

            Tarybos vardu

            Pirmininkas

         J. PRÖLL

      (1)  OL L 27, 2001 1 30, p. 4.


title: 2006 m. rugsėjo 18 d. Tarybos sprendimas dėl Euratomo tiekimo agentūros patariamojo komiteto nario skyrimo

text:
6.10.2006

               LT

               Europos Sąjungos oficialusis leidinys

               C 241/3

      TARYBOS SPRENDIMAS

   2006 m. rugsėjo 18 d.
   dėl Euratomo tiekimo agentūros patariamojo komiteto nario skyrimo
   (2006/C 241/03)
   EUROPOS SĄJUNGOS TARYBA,
   atsižvelgdama į Europos atominės energijos bendrijos steigimo sutartį, ypač į jos 54 straipsnio antrą ir trečią pastraipas,
   atsižvelgdama į Euratomo tiekimo agentūros įstatų (1) su paskutiniais pakeitimais, padarytais 1995 m. sausio 1 d. Sprendimu 95/1/EB, Euratomas, EAPB (2), X straipsnį,
   atsižvelgdama į 2005 m. liepos 12 d. Tarybos sprendimą dėl Euratomo tiekimo agentūros patariamojo komiteto narių skyrimo (3),
   atsižvelgdama į Komisijos nuomonę,
   kadangi:

               (1)

               Atsistatydinus Mike TRAVIS tapo laisva pirmiau nurodyto komiteto nario vieta ir Tarybai apie tai buvo pranešta 2006 m. sausio 18 d.

               (2)

               Todėl ši laisva vieta turi būti užpildyta.

               (3)

               2006 m. sausio 18 d. Jungtinės Karalystės Vyriausybė pateikė kandidatūrą,

         NUSPRENDĖ:
   Vienintelis straipsnis
   Martin OLIVA skiriamas Euratomo tiekimo agentūros patariamojo komiteto nariu iki šio komiteto kadencijos pabaigos 2007 m. kovo 28 d.

      Priimta Briuselyje, 2006 m. rugsėjo 18 d.

            Tarybos vardu

            Pirmininkas

         J. KORKEAOJA

      (1)  OL 27, 1958 12 6, p. 534/58.

      (2)  OL L 1, 1995 1 1, p. 1.

      (3)  OL C 178, 2005 7 20, p. 1.


title: 2009/871/EB: 2009 m. lapkričio 30 d. Komisijos sprendimas, pavesti Kroatijos Respublikai valdyti pasirengimo narystei laikotarpiu skiriamą pagalbą, susijusią su pasirengimo narystei pagalbos priemonės (PNPP) V komponentu Žemės ūkis ir kaimo plėtra , pasirengimo narystei 101 ir 103 priemonėms įgyvendinti

text:
2.12.2009

               LT

               Europos Sąjungos oficialusis leidinys

               L 315/15

      KOMISIJOS SPRENDIMAS

   2009 m. lapkričio 30 d.
   pavesti Kroatijos Respublikai valdyti pasirengimo narystei laikotarpiu skiriamą pagalbą, susijusią su pasirengimo narystei pagalbos priemonės (PNPP) V komponentu „Žemės ūkis ir kaimo plėtra“, pasirengimo narystei 101 ir 103 priemonėms įgyvendinti
   (2009/871/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. liepos 17 d. Tarybos reglamentą (EB) Nr. 1085/2006, nustatantį Pasirengimo narystei pagalbos priemonę (IPA) (1),
   atsižvelgdama į 2007 m. birželio 12 d. Komisijos reglamentą (EB) Nr. 718/2007, įgyvendinantį Tarybos reglamentą (EB) Nr. 1085/2006, nustatantį Pasirengimo narystei pagalbos priemonę (IPA) (2), ypač į jo 18 ir 186 straipsnius,
   atsižvelgdama į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3) (toliau – finansinis reglamentas), ypač į jo 53c straipsnį ir 56 straipsnio 2 dalį,
   atsižvelgdama į 2002 m. gruodžio 23 d. Komisijos reglamentą (EB, Euratomas) Nr. 2342/2002, nustatantį išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (4) (toliau – įgyvendinimo taisyklės), ypač į jo 35 straipsnį,
   kadangi:

               (1)

               Reglamente (EB) Nr. 1085/2006 nustatyti 2007–2013 m. pasirengimo narystei pagalbos šalims kandidatėms ir potencialioms šalims kandidatėms tikslai ir pagrindiniai principai ir atsakomybė už jos įgyvendinimą suteikta Komisijai.

               (2)

               Reglamento (EB) Nr. 718/2007 11, 12, 13, 14, 18 ir 186 straipsnių nuostatomis Komisijai suteikiama galimybė valdymo įgaliojimus perduoti pagalbą gaunančiai šaliai ir nustatomi tokiam įgaliojimų, susijusių su pasirengimo narystei pagalbos priemonės (PNPP) V komponentu „Žemės ūkis ir kaimo plėtra“, perdavimui keliami reikalavimai.

               (3)

               Pagal Reglamento (EB) Nr. 718/2007 7 straipsnį Komisija ir pagalbą gaunanti šalis sudaro bendrąjį susitarimą, kurio tikslas – nustatyti bendradarbiavimo teikiant EB finansinę pagalbą ją gaunančiai šaliai taisykles ir susitarti dėl jų. Jei būtina, bendrasis susitarimas gali būti papildytas sektorių susitarimu arba sektorių susitarimais, kuriuose apibrėžiamos konkrečios nuostatos pagal komponentus.

               (4)

               Kad pagalbą gaunančiai šaliai būtų perduoti valdymo įgaliojimai, turi būti įvykdytos finansinio reglamento 53c straipsnyje bei 56 straipsnio 2 dalyje ir įgyvendinimo taisyklių 35 straipsnyje išdėstytos sąlygos.

               (5)

               Įgyvendinant pagal PNPP teikiamą pagalbą, 2007 m. gruodžio 17 d. buvo sudarytas Kroatijos Respublikos Vyriausybės ir Europos Bendrijų Komisijos bendrasis susitarimas dėl bendradarbiavimo teikiant EB finansinę pagalbą Kroatijos Respublikai taisyklių.

               (6)

               Į Kroatijos Respublikos PNPP žemės ūkio ir kaimo plėtros programą (toliau – IPARD programa), patvirtintą 2008 m. vasario 25 d. Komisijos sprendimu C(2008) 690 pagal Reglamento (EB) Nr. 1085/2006 7 straipsnio 3 dalį ir Reglamento (EB) Nr. 718/2007 184 straipsnį, įtrauktas metinių Bendrijos įnašų planas ir finansavimo susitarimas.

               (7)

               2009 m. sausio 12 d. sudarytu Europos bendrijos Komisijos, atstovaujančios Europos bendriją ir veikiančios jos vardu, ir Kroatijos Respublikos Vyriausybės, veikiančios Kroatijos Respublikos vardu, sektorių susitarimu papildomos bendrojo susitarimo, kuriuo nustatomos konkrečios nuostatos, skirtos Kroatijos Respublikos PNPP žemės ūkio ir kaimo plėtros programai (IPARD programai) įgyvendinti ir vykdyti, nuostatos.

               (8)

               Paskutiniai IPARD programos pakeitimai padaryti 2009 m. rugsėjo 10 d. Komisijos sprendimu C(2009) 6770.

               (9)

               Pagal Komisijos reglamento (EB) Nr. 718/2007 21 straipsnį pagalbą gaunanti šalis turi paskirti už IPARD programos įgyvendinimą atsakingas įstaigas ir institucijas: kompetentingą akreditavimo pareigūną, nacionalinį leidimus duodantį pareigūną, nacionalinį fondą, vadovaujančiąją instituciją, IPARD agentūrą ir audito instituciją.

               (10)

               Nacionalinio fondo funkcijoms vykdyti Kroatijos Vyriausybė paskyrė Nacionalinių fondų sektorių – Finansų ministerijos valstybės iždo organizacinį vienetą, kuris vykdys Sektorių susitarimo I priede apibrėžtas funkcijas ir įsipareigojimus.

               (11)

               IPARD agentūros funkcijoms vykdyti Kroatijos Vyriausybė paskyrė Rinkos ir struktūrinės paramos žemės ūkiui direktoratą – Žemės ūkio, žuvininkystės ir kaimo plėtros ministerijos organizacinį vienetą, kuris vykdys Sektorių susitarimo I priede apibrėžtas funkcijas ir įsipareigojimus.

               (12)

               Vadovaujančiosios institucijos funkcijoms vykdyti Kroatijos Vyriausybė paskyrė Žemės ūkio, žuvininkystės ir kaimo plėtros ministerijos Kaimo plėtros direktoratą, SAPARD ir (arba) IPARD programos vadovaujančiąją instituciją, kuri vykdys Sektorių susitarimo I priede apibrėžtas funkcijas ir įsipareigojimus.

               (13)

               2008 m. lapkričio 12 d. kompetentingas akreditavimo pareigūnas, vadovaudamasis Reglamento (EB) Nr. 718/2007 12 straipsnio 3 dalimi, Europos Komisijai pranešė apie nacionalinio leidimus duodančio pareigūno ir nacionalinio fondo akreditavimą.

               (14)

               2008 m. lapkričio 12 d. nacionalinis leidimus duodantis pareigūnas, vadovaudamasis Reglamento (EB) Nr. 718/2007 13 straipsnio 3 dalimi, Europos Komisijai pranešė apie veiklos struktūros, atsakingos už PNPP V komponento „Kaimo plėtra“ valdymą ir įgyvendinimą, akreditavimą.

               (15)

               IPARD agentūros funkcijas vykdantis Rinkos ir struktūrinės paramos žemės ūkiui direktoratas ir vadovaujančiosios institucijos funkcijas vykdantis Kaimo plėtros direktoratas, SAPARD ir (arba) IPARD programos vadovaujančioji institucija, iš septynių IPARD programos priemonių bus atsakingi už trijų nacionalinio leidimus duodančio pareigūno akredituotų priemonių įgyvendinimą: už programoje apibrėžtą 101 priemonę „Investicijos į žemės ūkio valdas, kad šios būtų pertvarkomos ir atitiktų Bendrijos standartus“, 103 priemonę „Investicijos į žemės ūkio ir žuvininkystės produktų perdirbimą ir prekybą, kad ši veikla būtų pertvarkoma ir atitiktų Bendrijos standartus“ ir už 301 priemonę „Kaimo infrastruktūros gerinimas ir vystymas“.

               (16)

               2009 m. kovo 16 d. Kroatijos valdžios institucijos, remdamosi Sektorių susitarimo 32 straipsnio 3 dalimi, pateikė Komisijai pagalbos skyrimo kriterijus atitinkančių išlaidų sąrašą. Komisija šį sąrašą patvirtino 2009 m. balandžio 8 d.

               (17)

               Siekiant atsižvelgti į Bendrojo susitarimo 19 straipsnio 1 dalies reikalavimus, pagal šį sprendimą patiriamos išlaidos, išskyrus Reglamento (EB) Nr. 718/2007 172 straipsnio 3 dalies c punkte nurodytas bendrąsias išlaidas, atitinka reikalavimus Bendrijos daliniam finansavimui gauti tik tuo atveju, jei jos patiriamos ne anksčiau kaip sprendimo perduoti įgaliojimus priėmimo dieną. Išlaidos atitinka reikalavimus, jei jos patiriamos vadovaujantis patikimo finansų valdymo ir, visų pirma, ekonomiškumo ir ekonominio efektyvumo principais.

               (18)

               Reglamente (EB) Nr. 718/2007 numatoma, kad Reglamento (EB) Nr. 718/2007 18 straipsnio 2 dalyje nurodytas ex-ante patvirtinimo reikalavimas gali būti netaikomas atskirai ištyrus, ar veiksmingai veikia atitinkama valdymo ir kontrolės sistema, ir numatomos išsamios tokio tyrimo vykdymo taisyklės.

               (19)

               Pagal Reglamento (EB) Nr. 718/2007 14 ir 18 straipsnius buvo peržiūrėtos Reglamento (EB) Nr. 718/2007 11, 12 ir 13 straipsniuose nurodytos akreditacijos ir išnagrinėtos, be kita ko atliekant patikras vietoje, nacionalinio leidimus duodančio pareigūno paraiškoje aprašytos atitinkamų įstaigų ir institucijų procedūros ir struktūros.

               (20)

               Nepaisant to, Komisijos atlikti tikrinimai, susiję su 101 priemone „Investicijos į žemės ūkio valdas, kad šios būtų pertvarkomos ir atitiktų Bendrijos standartus“ ir 103 priemone „Investicijos į žemės ūkio ir žuvininkystės produktų perdirbimą ir prekybą, kad ši veikla būtų pertvarkoma ir atitiktų Bendrijos standartus“, remiasi paruošta veikti sistema, tačiau dar neveikia visi svarbūs šios sistemos elementai.

               (21)

               Nors pati audito institucija nėra aptariama šiame sprendime, atlikus patikras vietoje buvo įvertintas jos pasiruošimas veikti kaip funkciškai nepriklausomai audito įstaigai tuo metu, kai Komisijai buvo pateiktas akreditavimo dokumentų paketas, reikalingas valdymui perduoti.

               (22)

               Atlikus patikras vietoje buvo įvertinta, ar Kroatija laikosi finansinio reglamento 56 straipsnio 2 dalies ir Reglamento (EB) Nr. 718/2007 11, 12 ir 13 straipsnių reikalavimų.

               (23)

               Įvertinimo metu buvo nustatyta, kad Kroatija laikosi reikalavimų, susijusių su 101 ir 103 priemonėmis. Tačiau IPARD agentūros funkcijas vykdantis Rinkos ir struktūrinės paramos žemės ūkiui direktoratas dar nėra tinkamai įgyvendinęs funkcijoms, kurias jis turi vykdyti įgyvendinant Kroatijos programos 301 priemonę, taikomų akreditavimo kriterijų.

               (24)

               Todėl tikslinga panaikinti Reglamento (EB) Nr. 718/2007 18 straipsnio 1 dalyje ir finansinio reglamento 165 straipsnyje nurodytus ex-ante patvirtinimo reikalavimus ir nacionaliniam leidimus duodančiam pareigūnui, nacionaliniam fondui, IPARD agentūrai ir vadovaujančiajai institucijai perduoti decentralizuoto valdymo įgaliojimus, susijusius su Kroatijos programos 101 ir 103 priemonėmis,

         NUSPRENDĖ:
   1 straipsnis
   1.   Pagalbos, numatytos pagal PNPP V komponentą „Žemės ūkis ir kaimo plėtra“, valdymas perduodamas susijusioms įstaigoms šiame sprendime išdėstytomis sąlygomis.
   2.   Reikalavimas, kad Kroatijos Respublika gautų Reglamento (EB) Nr. 718/2007 18 straipsnyje numatytą Komisijos ex-ante patvirtinimą valdymo, mokėjimo ir įgyvendinimo funkcijoms, susijusioms su 101 priemone „Investicijos į žemės ūkio valdas, kad šios būtų pertvarkomos ir atitiktų Bendrijos standartus“ ir 103 priemone „Investicijos į žemės ūkio ir žuvininkystės produktų perdirbimą ir prekybą, kad ši veikla būtų pertvarkoma ir atitiktų Bendrijos standartus“, vykdyti, panaikinamas.
   2 straipsnis
   Šis sprendimas taikomas pasitelkus toliau išvardytas struktūras, įstaigas ir institucijas, kurias Kroatijos Respublika paskyrė pagal PNPP V komponentą numatytos programos 101 ir 103 priemonėms valdyti:

               a)

               nacionalinį leidimus duodantį pareigūną,

               b)

               nacionalinį fondą,

               c)

               PNPP V komponentui įgyvendinti skirtą veiklos struktūrą:

                           —

                           vadovaujančiąją instituciją,

                           —

                           IPARD agentūrą.

         3 straipsnis
   1.   Valdymo įgaliojimai perduodami šio sprendimo 2 straipsnyje nurodytoms struktūroms, įstaigoms ir institucijoms.
   2.   Siekdamos užtikrinti tinkamą valdymo ir kontrolės sistemos veikimą, nacionalinės institucijos toliau vykdo šio sprendimo 2 straipsnyje nurodytų struktūrų, įstaigų ir institucijų patikrinimus. Patikrinimai vykdomi prieš pateikiant pirmą išlaidų deklaraciją, kuria prašoma padengti su šio sprendimo 1 straipsnio 2 dalyje nurodytomis priemonėmis susijusias išlaidas.
   4 straipsnis
   1.   Iki šio sprendimo priėmimo dienos patirtos išlaidos, išskyrus Reglamento (EB) Nr. 718/2007 172 straipsnio 3 dalies c punkte nurodytas bendrąsias išlaidas, visais atvejais laikomos neatitinkančiomis reikalavimų.
   2.   Išlaidos atitinka reikalavimus, jei jos patiriamos vadovaujantis patikimo finansų valdymo ir visų pirma ekonomiškumo ir ekonominio efektyvumo principais.
   5 straipsnis
   Nepažeidžiant jokių sprendimų dėl pagalbos skyrimo atskiriems gavėjams pagal IPARD programą, taikomos Kroatijos pasiūlytos išlaidų atitikties reikalavimams taisyklės, išdėstytos 2009 m. kovo 16 d. laiške Nr. „Class: NP 018–04/09–01/106, nuorodos Nr. 525–12–3-0472/09–2“, kurį Komisija užregistravo 2009 m. kovo 26 d. numeriu 8151.
   6 straipsnis
   1.   Kaip nustatyta Reglamento (EB) Nr. 718/2007 17 straipsnyje, Komisija stebi, ar vykdomi valdymo įgaliojimų perdavimo reikalavimai.
   2.   Jei bet kuriuo šio sprendimo įgyvendinimo metu, Komisijos nuomone, Kroatijos Respublika nebesilaiko šiame sprendime nustatytų įsipareigojimų, Komisija gali nuspręsti valdymo įgaliojimų perdavimą panaikinti arba sustabdyti.

      Priimta Briuselyje 2009 m. lapkričio 30 d.

            Komisijos vardu

         Mariann FISCHER BOEL

            Komisijos narė

      (1)  OL L 210, 2006 7 31, p. 82.

      (2)  OL L 170, 2007 6 29, p. 1.

      (3)  OL L 248, 2002 9 16, p. 1.

      (4)  OL L 357, 2002 12 31, p. 1.


title: 2008/168/EB: 2008 m. vasario 20 d. Komisijos sprendimas, kuriuo nustatoma Europos kaimo plėtros tinklo organizacinė struktūra

text:
29.2.2008

               LT

               Europos Sąjungos oficialusis leidinys

               L 56/31

      KOMISIJOS SPRENDIMAS

   2008 m. vasario 20 d.
   kuriuo nustatoma Europos kaimo plėtros tinklo organizacinė struktūra
   (2008/168/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2005 m. rugsėjo 20 d. Tarybos reglamentą (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (1), ypač į jo 91 straipsnį,
   kadangi:

               (1)

               Pagal Reglamento (EB) Nr. 1698/200567 straipsnį sukurtas Europos kaimo plėtros tinklas, skirtas nacionaliniams tinklams, organizacijoms ir administracijoms, veikiančioms kaimo plėtros Bendrijos lygmeniu srityje, sujungti. Reikėtų priimti įgyvendinimo taisykles, kad būtų nustatyta tinklo organizacinė struktūra.

               (2)

               Kad būtų galima pasirengti Reglamento (EB) Nr. 1698/2005 67 straipsnio a–f punktuose numatytai veiklai ir ją įgyvendinti, reikėtų įsteigti Europos kaimo plėtros tinklo koordinavimo komitetą. Todėl reikėtų nustatyti koordinavimo komiteto organizacinę struktūrą, užduotis ir procedūrines taisykles.

               (3)

               Siekiant remti nacionalinius tinklus ir tarptautines bendradarbiavimo iniciatyvas, kaip nurodyta Reglamento (EB) Nr. 1698/2005 67 straipsnio f punkte, prie koordinavimo komiteto turėtų būti įsteigtas atskiras Leader pakomitetis. Reikėtų apibrėžti šio pakomitečio sudėtį ir užduotis.

               (4)

               Kad pagal Reglamento (EB) Nr. 1698/2005 67 straipsnio e punktą būtų galima sukurti ir naudoti ekspertų tinklus siekiant supaprastinti keitimąsi patirtimi ir remti kaimo plėtros politikos įgyvendinimą bei vertinimą, reikėtų įsteigti kaimo plėtros programų vertinimo ekspertų komitetą. Reikėtų apibrėžti šio komiteto sudėtį ir užduotis.

               (5)

               Šiame sprendime nustatytos priemonės atitinka Kaimo plėtros komiteto nuomonę,

         NUSPRENDĖ:
   1 straipsnis
   Koordinavimo komitetas
   1.   Įsteigiamas Europos kaimo plėtros tinklo Koordinavimo komitetas (toliau – Koordinavimo komitetas).
   2.   Koordinavimo komitetas visų pirma:

               a)

               teikia pagalbą Komisijai, kai rengiamasi įgyvendinti Reglamento (EB) Nr. 1698/2005 67 straipsnio a–f punktuose numatytą veiklą ir kai ji įgyvendinama;

               b)

               užtikrina Europos kaimo plėtros tinklo, nacionalinių kaimo plėtros tinklų, nurodytų Reglamento (EB) Nr. 1698/2005 68 straipsnyje, ir organizacijų, veikiančių kaimo plėtros Bendrijos lygmeniu srityje, veiklos koordinavimą;

               c)

               konsultuoja Komisiją Europos kaimo plėtros tinklo kasmetinės veiklos programos klausimais ir prisideda pasirenkant ir koordinuojant Europos kaimo plėtros tinklo teminę veiklą;

               d)

               jeigu reikia, siūlo Komisijai steigti temines darbo grupes.

         Atliekant 5 straipsnyje nurodytą vertinimo tinklo veiklą netaikomos pirmoje pastraipoje minimos užduotys.
   2 straipsnis
   Koordinavimo komiteto skyrimas ir veikla
   1.   Koordinavimo komitetą sudaro 69 nariai, iš kurių:

               a)

               27 atstovauja nacionalinėms kompetentingoms institucijoms (po vieną atstovą iš kiekvienos valstybės narės);

               b)

               27 atstovauja nacionaliniams kaimo tinklams (po vieną atstovą iš kiekvienos valstybės narės);

               c)

               12 atstovauja organizacijoms, aktyviai veikiančioms kaimo plėtros Bendrijos lygmeniu srityje;

               d)

               du atstovauja Leader pakomitečiui, kuris numatytas 4 straipsnyje;

               e)

               vienas atstovauja Europos organizacijai, atstovaujančiai vietos veiklos grupėms, kurios nurodytos Reglamento (EB) Nr. 1698/2005 62 straipsnyje.

         2.   Komisija pasirenka 1 dalies c punkte nurodytas organizacijas iš Komisijos sprendimu 2004/391/EB (2) suformuotos kaimo plėtros patariamosios grupės narių, pasikonsultavusi su šia grupe.
   Kiekvienam toliau nurodytam tikslui įgyvendinti Komisija pasirenka ne daugiau kaip keturias organizacijas, kurių pagrindinis tikslas ir veikla atitinka tuos tikslus:

               a)

               didinti žemės ūkio ir miškų ūkio sektorių konkurencingumą;

               b)

               gerinti aplinką ir kraštovaizdį;

               c)

               gerinti gyvenimo kokybę kaimo vietovėse ir įvairinti kaimo ekonomiką.

         Pasirinktos organizacijos po vieną narį paskiria atstovu Koordinavimo komitete.
   3.   Koordinavimo komitetui pirmininkauja Komisijos atstovas. Pirmininkas Koordinavimo komitetą sušaukia mažiausiai kartą per metus.
   3 straipsnis
   Teminė darbo grupė
   1.   Pagal 1 straipsnio 2 dalies d punktą steigiama teminė darbo grupė turi aiškiai apibrėžtus įgaliojimus, ir jai vadovauja Komisijos atstovas.
   2.   Teminę darbo grupę sudaro ne daugiau kaip 15 narių. Teminės darbo grupės narius Komisija paskiria atsižvelgdama į Koordinavimo komiteto siūlymus.
   3.   Teminės darbo grupės Koordinavimo komitetui reguliariai teikia ataskaitas grupės įgaliojimų sričiai priklausančiais klausimais. Veiklos rezultatus teminės darbo grupės pateikia galutinėje atskaitoje per Koordinavimo komiteto susitikimą, ne vėliau kaip per dvejus metus nuo šių grupių įsteigimo.
   4 straipsnis
   Leader pakomitetis
   1.   Įsteigiamas Koordinavimo komiteto Leader pakomitetis.
   2.   Leader pakomitetis visų pirma:

               a)

               prisideda prie Koordinavimo komiteto darbo;

               b)

               konsultuoja Komisiją Europos kaimo plėtros tinklo kasmetinės veiklos programos klausimais, susijusiais su Leader kryptimi, ir prisideda pasirenkant ir koordinuojant šios srities teminę veiklą;

               c)

               remia Komisiją, kai stebimas tarptautinių bendradarbiavimo projektų įgyvendinimas, kaip nurodyta Reglamento (EB) Nr. 1698/2005 67 straipsnio f punkte;

               d)

               reguliariai teikia veiklos ataskaitas Koordinavimo komitetui.

         3.   Leader pakomitetį sudaro 67 nariai, iš kurių:

               a)

               27 atstovauja nacionalinėms kompetentingoms institucijoms (po vieną atstovą iš kiekvienos valstybės narės);

               b)

               27 atstovauja nacionaliniams kaimo tinklams (po vieną atstovą iš kiekvienos valstybės narės);

               c)

               vienas atstovauja Europos organizacijai, atstovaujančiai vietos veiklos grupėms, kurios nurodytos Reglamento (EB) Nr. 1698/2005 62 straipsnyje;

               d)

               12 atstovauja organizacijoms, aktyviai veikiančioms kaimo plėtros Bendrijos lygmeniu srityje.

         4.   Leader pakomitečiui pirmininkauja Komisijos atstovas. Pirmininkas Leader pakomitetį sušaukia mažiausiai kartą per metus.

      Leader pakomitetis du narius paskiria atstovais Koordinavimo komitete.
   5 straipsnis
   Vertinimo ekspertų komitetas
   1.   Įsteigiamas Kaimo plėtros programų vertinimo ekspertų komitetas (toliau – Vertinimo ekspertų komitetas).
   2.   Vertinimo ekspertų komitetas tęsia vertinimo ekspertų tinklo, nurodyto Reglamento (EB) Nr. 1698/2005 67 straipsnio e punkte, veiklą, susijusią su keitimusi patirtimi ir geriausios kaimo plėtros programų vertinimo patirties nustatymu, ir visų pirma:

               a)

               konsultuoja Komisiją Vertinimo ekspertų tinklo kasmetinės veiklos programos klausimais;

               b)

               prisideda pasirenkant ir koordinuojant šią vertinimo teminę veiklą;

               c)

               stebi, kaip vykdomas vertinimas.

         Vertinimo ekspertų komitetas apie savo veiklą reguliariai informuoja Koordinavimo komitetą.
   3.   Vertinimo ekspertų komitetą sudaro kiekvienos nacionalinės kompetentingos institucijos paskirti atstovai (kiekviena institucija paskiria po du atstovus), o jam pirmininkauja Komisijos atstovas.
   6 straipsnis
   Bendros taisyklės
   1.   Procedūromis suinteresuoti Komisijos ir Europos bendrijos agentūrų atstovai gali dalyvauti komitetų ir teminių darbo grupių posėdžiuose. Pirmininkas gali kviesti komitetui nepriklausančius ekspertus arba stebėtojus, turinčius tam tikros su darbotvarkės tema susijusios ypatingos kompetencijos, dalyvauti komiteto arba teminės darbo grupės darbe.
   2.   Komitetai ir teminės darbo grupės paprastai renkasi Komisijos patalpose ir veikia pagal jos nustatytą tvarką ir tvarkaraštį.
   3.   Komitetai savo darbo tvarkos taisykles tvirtina vadovaudamiesi standartinėmis Komisijos patvirtintomis darbo tvarkos taisyklėmis.
   4.   Komisija gali atitinkamo dokumento originalo kalba internete skelbti visas komitetų parengtas santraukas, išvadas ar dalines išvadas arba darbo dokumentus.
   5.   Komisija pagal Komisijoje galiojančias nuostatas nariams grąžina kelionės ir pragyvenimo išlaidas, susijusias su komitetų ir teminių darbo grupių posėdžiais. Už einamas pareigas nariams atlyginimas nemokamas.
   7 straipsnis
   Įsigaliojimo data
   Sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje, 2008 m. vasario 20 d.

            Komisijos vardu

         Mariann FISCHER BOEL

            Komisijos narė

      (1)  OL L 277, 2005 10 21, p. 1. Reglamentas su paskutiniais pakeitimais, padarytais Reglamentu (EB) Nr. 2012/2006 (OL L 384, 2006 12 29, p. 8).

      (2)  OL L 120, 2004 4 24, p. 50.


title: 2011/556/ES, Euratomas: 2011 m. gegužės 10 d. Europos Parlamento sprendimas dėl 2009 finansinių metų Mokslinių tyrimų vykdomosios įstaigos biudžeto įvykdymo patvirtinimo

text:
27.9.2011

               LT

               Europos Sąjungos oficialusis leidinys

               L 250/85

         EUROPOS PARLAMENTO SPRENDIMAS
   2011 m. gegužės 10 d.
   dėl 2009 finansinių metų Mokslinių tyrimų vykdomosios įstaigos biudžeto įvykdymo patvirtinimo
   (2011/556/ES, Euratomas)
   EUROPOS PARLAMENTAS,

               —

               atsižvelgdamas į 2009 finansinių metų Europos Sąjungos bendrąjį biudžetą (1),

               —

               atsižvelgdamas į 2009 finansinių metų Europos Sąjungos galutines metines ataskaitas (SEC(2010)963 – C7–0211/2010) (2),

               —

               atsižvelgdamas į 2009 finansinių metų Mokslinių tyrimų vykdomosios įstaigos galutines metines finansines ataskaitas,

               —

               atsižvelgdamas į Komisijos ataskaitą dėl tolesnių priemonių, susijusių su 2008 finansinių metų biudžeto įvykdymo patvirtinimu (COM(2010) 650), ir į Komisijos tarnybų darbo dokumentus, pridėtus prie šios ataskaitos (SEC(2010)1437 ir SEC(2010)1438),

               —

               atsižvelgdamas į 2010 m. birželio 2 d. Komisijos komunikatą „Komisijos rezultatų valdymo srityje 2009 m. apibendrinimas“ (COM(2010) 281),

               —

               atsižvelgdamas į Komisijos metinę 2009 m. atlikto vidaus audito ataskaitą biudžeto įvykdymo patvirtinimo institucijai (COM(2010) 447), taip pat į Komisijos tarnybų darbo dokumentą, pridėtą prie šios ataskaitos (SEC(2010)994),

               —

               atsižvelgdamas į Audito Rūmų ataskaitą dėl 2009 finansinių metų Mokslinių tyrimų vykdomosios įstaigos galutinių metinių ataskaitų kartu su Įstaigos atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į 2011 m. vasario 15 d. Tarybos rekomendaciją dėl patvirtinimo, kad vykdomosios įstaigos įvykdė 2009 finansinių metų bendrąjį biudžetą (05893/2011 – C7–0054/2011),

               —

               atsižvelgdamas į EB sutarties 274, 275 ir 276 straipsnius, į Europos Sąjungos sutarties 17 straipsnio 1 dalį, Sutarties dėl Europos Sąjungos veikimo 317, 318 ir 319 straipsnius, į Euratomo sutarties 179a ir 180b straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) su pakeitimais, padarytais Tarybos reglamentais (EB, Euratomas) Nr. 1995/2006 (6) ir (EB) Nr. 1525/2007 (7), ypač į jo 55, 145, 146 ir 147 straipsnius,

               —

               atsižvelgdamas į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (8), ypač į jo 14 straipsnio 3 dalį,

               —

               atsižvelgdamas į Komisijos 2004 m. rugsėjo 21 d. reglamentą (EB) Nr. 1653/2004, nustatantį vykdomųjų agentūrų standartinį finansinį reglamentą pagal Tarybos reglamento (EB) Nr. 58/2003, nustatančio vykdomųjų įstaigų, kurioms pavedamos tam tikros Bendrijos programų valdymo užduotys, įstatus (9), ypač jo 66 straipsnio pirmos ir antros pastraipų nuostatas,

               —

               atsižvelgdamas į 2007 m. gruodžio 14 d. Komisijos sprendimą 2008/46/EB, kuriuo pagal Tarybos reglamentą (EB) Nr. 58/2003 įsteigiama Mokslinių tyrimų vykdomoji įstaiga tam tikroms su moksliniais tyrimais susijusioms specialiųjų Bendrijos programų „Žmonės“, „Pajėgumai“ ir „Bendradarbiavimas“ sritims valdyti (10),

               —

               atsižvelgdamas į Darbo tvarkos taisyklių 76 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir į kitų suinteresuotų komitetų nuomones (A7–0134/2011),

               A.

               kadangi pagal Europos Sąjungos sutarties 17 straipsnio 1 dalies nuostatas Komisija vykdo biudžetą ir vadovauja programoms, kaip nurodyta Sutarties dėl Europos Sąjungos veikimo 317 straipsnyje, bendradarbiaudama su valstybėmis narėmis, prisiimdama atsakomybę ir atsižvelgdama į patikimo finansų valdymo principą;

               1.

               patvirtina Mokslinių tyrimų vykdomosios įstaigos direktoriui, kad 2009 finansinių metų vykdomosios įstaigos biudžetas įvykdytas;

               2.

               išdėsto savo pastabas rezoliucijoje, kuri yra neatskiriama sprendimų dėl 2009 finansinių metų Europos Sąjungos bendrojo biudžeto įvykdymo patvirtinimo (III skirsnis – Komisija ir vykdomosios įstaigos) dalis;

               3.

               paveda Pirmininkui perduoti šį sprendimą kartu su sprendimu dėl 2009 finansinių metų Europos Sąjungos bendrojo biudžeto įvykdymo patvirtinimo (III skirsnis. Komisija) ir rezoliuciją, kuri yra neatskiriama šių sprendimų dalis, Mokslinių tyrimų vykdomosios įstaigos direktoriui, Tarybai, Komisijai, Europos Sąjungos Teisingumo Teismui ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL L 69, 2009 3 13.

      (2)  OL C 308, 2010 11 12, p. 1.

      (3)  OL C 338, 2010 12 14, p. 90.

      (4)  OL C 308, 2010 11 12, p. 129.

      (5)  OL L 248, 2002 9 16, p. 1.

      (6)  OL L 390, 2006 12 30, p. 1.

      (7)  OL L 343, 2007 12 27, p. 9.

      (8)  OL L 11, 2003 1 16, p. 1.

      (9)  OL L 297, 2004 9 22, p. 6.

      (10)  OL L 11, 2008 1 15, p. 9.